Diari Oficial de la Generalitat Valenciana


Sumari del DOGV 7928, del 30-11-2016 (2016/9568)

RESOLUCIÓ de 23 de novembre de 2016, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació d'ajudes personals per a la promoció de l'autonomia personal de persones amb diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7928

Data del DOGV
:   30-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9568


Data del document
:   23-11-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 23 de novembre de 2016, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació d'ajudes personals per a la promoció de l'autonomia personal de persones amb diversitat funcional. [2016/9568]  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOCV 7705, 26.01.2016), i en l'exercici 2016 s'han convocat totes les actuacions i modalitats d'ajuda previstes en aquesta.  
En el cas de les ajudes personals per a la promoció de l'autonomia personal de persones amb diversitat funcional, el termini màxim de la presentació de la justificació d'aquestes ajudes es va fixar que fóra abans de l'1 de desembre d'enguany, per la Resolució de 28 d'abril de 2016, de la Vicepresidència del Consell i Conselleria d'Igualtat i Polítiques Inclusives, per la qual es convoquen per a l'exercici 2016 ajudes personals per a la promoció de l'autonomia personal i l'atenció especialitzada residencial de persones amb diversitat funcional (DOCV 77996, 10.05.2016).  
La previsió d'un increment dels crèdits disponibles, que habilita la concessió d'ajudes no ateses per falta de crèdit sense necessitat d'una nova convocatòria, conforme al que estableix l'article 9.2 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores d'aquestes ajudes, fa ineludible establir un termini de justificació apropiat perquè els beneficiaris puguen realitzar l'actuació objecte de subvenció dins del termini i en la forma corresponent.  
Vist que es tracta d'un procediment iniciat abans de l'entrada en vigor de la Llei 39/2015, d'1 d'octubre, així com el que disposa l'article 70 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú, resolc:  
  
Primer  
Ampliar fins al dia 15 de desembre de 2016 el termini de justificació d'ajudes personals per a la promoció de l'autonomia personal, que ve establit en l'apartat quinze, punt 1, de la Resolució de 28 d'abril de 2016, de la Vicepresidència del Consell i Conselleria d'Igualtat i Polítiques Inclusives, per la qual es convoquen per a l'exercici 2016 ajudes personals per a la promoció de l'autonomia personal i l'atenció especialitzada residencial de persones amb diversitat funcional.  
  
  
Segon  
Publicar la present resolució en el Diari Oficial de la Generalitat Valenciana, perquè tinga els efectes oportuns i per a coneixement general.  
  
València, 23 de novembre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.